Moottoriajoneuvojen ja niiden perävaunujen äärivalaisimista, etuvalaisimista, takavalaisimista, jarruvalaisimista, huomiovalaisimista ja sivuvalaisimista annetun neuvoston direktiivin 76/758/ETY tekniikan kehitykseen mukauttamisesta annetun komission direktiivin 97/30/EY 3 artiklassa ja liitteessä II olevassa 2.1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 7



Virallinen lehti nro L 203 , 30/07/1997 s. 0055 - 0062



Moottoriajoneuvojen ja niiden perävaunujen äärivalaisimista, etuvalaisimista, takavalaisimista, jarruvalaisimista, huomiovalaisimista ja sivuvalaisimista annetun neuvoston direktiivin 76/758/ETY tekniikan kehitykseen mukauttamisesta annetun komission direktiivin 97/30/EY 3 artiklassa ja liitteessä II olevassa 2.1 kohdassa tarkoitettu teknisiä vaatimuksia koskeva Yhdistyneiden Kansakuntien Euroopan talouskomission sääntö n:o 7 (1) 1. MÄÄRITELMÄT Tässä säännössä tarkoitetaan: 1.1. `etuvalaisimella` valaisinta, jota käytetään ilmaisemaan ajoneuvon paikallaolo ja leveys edestä katsottaessa. 1.2. `takavalaisimella` valaisinta, jota käytetään ilmaisemaan ajoneuvon paikallaolo ja leveys takaa katsottaessa. 1.3. `jarruvalaisimella` valaisinta, jota käytetään ilmoittamaan muille ajoneuvon takana oleville tienkäyttäjille, että ajoneuvon käyttöjarrua käytetään. Jarruvalaisimet voivat käynnistyä hidastimella tai vastaavalla laitteella. 1.4. `äärivalaisimella` valaisinta, joka on asennettu lähelle ajoneuvon ulointa reunaa ja mahdollisimman lähelle ajoneuvon yläreunaa ja joka on tarkoitettu ilmaisemaan selvästi ajoneuvon kokonaisleveys. Tietyissä moottoriajoneuvoissa ja perävaunuissa tämä valo on tarkoitettu täydentämään ajoneuvon etu- ja takavalaisimia ja osoittamaan erityisesti ajoneuvon ääriviivaa. 1.5. `termien määritelmillä`: Tähän sääntöön sovelletaan säännössä n:o 48 ja sen muutossarjassa annettuja tyyppihyväksynnän soveltamishetkellä voimassa olevia määritelmiä. 1.6. `erityyppisillä etuvalaisimilla, takavalaisimilla, jarruvalaisimilla ja äärivalaisimilla` valaisimia, jotka eroavat toisistaan kussakin mainitussa luokassa seuraavien olennaisten seikkojen osalta: - tuotenimi tai tuotemerkki - optisen järjestelmän ominaisuudet (voimakkuustasot, valonjakautumiskulmat, hehkulampun tyyppi jne.) - järjestelmä, jolla vähennetään valaisua yöllä - jarruvalaisimissa, joissa on kaksi voimakkuustasoa. 5. YLEISET VAATIMUKSET 5.1. Jokaisen toimitetun näytekappaleen on täytettävä jäljempänä 6 ja 8 kohdassa esitetyt vaatimukset. 5.2. Laitteet on suunniteltava ja valmistettava siten, että ne toimivat tyydyttävästi tavanomaisissa käyttöolosuhteissa ja säilyttävät tässä säännössä tarkoitetut ominaisuudet huolimatta käytön aikana niihin mahdollisesti kohdistuvasta tärinästä. 5.3. Valaisimet, jotka on hyväksytty etu- tai takavalaisimiksi, katsotaan myös hyväksytyiksi äärivalaisimiksi. 5.4. Ryhmitettyjä tai yhdistettyjä taikka rakenteellisesti yhdistettyjä etu- ja takavalaisimia voidaan käyttää myös äärivalaisimina. 6. LÄHETETYN VALON VOIMAKKUUS 6.1. Kummankaan kahden toimitetun laitteen lähettämän valon voimakkuus vertailuakselilla ei saa olla pienempi kuin jäljempänä määritelty vähimmäisvoimakkuus eikä suurempi kuin jäljempänä määritelty enimmäisvoimakkuus: >TAULUKON PAIKKA> 6.2. Vertailuakselin ulkopuolella ja tämän säännön liitteen 1 piirroksissa määritellyissä kulmissa kummankin toimitetun laitteen lähettämän valon voimakkuus: 6.2.1. ei saa missään tämän säännön liitteen 4 valonjakautumistaulukossa määriteltyjä pisteitä vastaavassa suunnassa alittaa edellä olevassa 6.1. kohdassa määriteltyä vähimmäisarvoa prosentteina, jotka on määritelty kyseiselle suunnalle mainitussa taulukossa; 6.2.2. ei saa ylittää merkkivalolaitteen missään näkymissuunnassa edellä olevassa 6.1. kohdassa määriteltyä enimmäisarvoa; 6.2.3. 60 cd:n valovoima on kuitenkin sallittu takavalaisimille, jotka on rakenteellisesti yhdistetty jarruvalaisimiin (ks. edellä oleva 6.1.3. kohta), sellaisen tason alapuolella, joka muodostaa 5°:n kulman vaakasuoran tason kanssa ja siitä alaspäin. 6.2.4. Lisäksi 6.2.4.1. Lähetettävän valon voimakkuuden on kaikilla liitteen 1 piirroksissa määritellyillä alueilla oltava etu-, taka- ja äärivalaisimien osalta vähintään 0,05 cd, yhden voimakkuustason jarruvaloilla vähintään 0,3 cd ja kahden voimakkuustason jarruvaloilla vähintään 0,3 cd päivällä ja 0,07 cd yöllä; 6.2.4.2. Jos takavalaisin on rakenteellisesti yhdistetty jarruvalaisimeen, näiden kahden yhtaikaa sytytetyn valaisimen ja takavalaisimen erikseen mitatun todellisen valovoiman välisen suhteen on oltava vähintään 5:1 alueella, jota rajoittavat valonjakautumistaulukon pisteiden ± 5° V kautta kulkevat vaakasuorat viivat sekä pisteiden ± 10° H kautta kulkevat pystysuorat viivat. Jos jarruvalaisimessa on kaksi voimakkuustasoa, tämän vaatimuksen on täytyttävä kytkennän yöasennossa. 6.2.4.3. Tämän säännön liitteessä 4 olevan 2.2. kohdan vaatimukset voimakkuuden paikallisista vaihteluista on otettava huomioon. 6.3. Voimakkuudet on mitattava hehkulamppujen palaessa yhtäjaksoisesti ja, mikäli laite lähettää valikoivaa keltaista tai punaista valoa, värillisessä valossa. 6.4. Jos jarruvalaisimessa on kaksi voimakkuustasoa, aika, joka kuluu sähkövirran kytkemisestä valovoiman yltämiseen 90 %:iin 6.3. kohdan mukaisesti mitatusta arvosta vertailuakselilta mitattaessa, on mitattava sekä päivä- että yökäyttöolosuhteissa. Yökäyttöolosuhteita varten mitattu aika ei saa ylittää päiväkäyttöolosuhteille mitattua aikaa. 6.5. Liitteessä 4, johon 6.2.1. kohdassa viitataan, annetaan yksityiskohtaiset tiedot käytettävistä mittausmenetelmistä. 7. TESTAUSMENETTELY 7.1. Kaikki mittaukset on suoritettava laitteelle määrätyn lamppuluokan mukaisella valkoisella vakiohehkulampulla käyttöjännite säädettynä siten, että se tuottaa lamppuluokalle määrätyn tavanomaisen valovirran. 7.1.1. Kaikki sellaisten valaisimien mittaukset, joiden valonlähde ei ole vaihdettava (hehkulamput ja muut), on suoritettava vastaavilla jännitteillä 6,75 V, 13,5 V tai 28,0 V. Jos valonlähteissä on erikoisvoimanlähde, edellä mainittuja testausjännitteitä sovelletaan voimanlähteen tulonapoihin. Testilaboratorio voi vaatia valmistajalta valonlähteiden tarvitseman erikoisvoimanlähteen. 7.2. Jos kyseessä on kuitenkin jarruvalaisin, jossa käytetään lisäjärjestelmää yöajan voimakkuuden saamiseksi, järjestelmään sovellettava jännite yöajan voimakkuuden mittaamiseksi on sama kuin hehkulamppuun sovellettu jännite päiväajan voimakkuuden mittaamiseksi (2). 7.3. Jos takavalaisin on rakenteellisesti yhdistetty kahden voimakkuustason jarruvalaisimeen ja sen on määrä toimia jatkuvasti lisäjärjestelmän avulla, joka säätelee lähetetyn valon voimakkuutta, lähetetty valo on mitattava käyttäen samaa järjestelmään sovellettavaa jännitettä, jonka avulla valaisin tuottaisi määritellyn tavanomaisen valovirran, jos sitä sovellettaisiin hehkulamppuun. 7.4. Merkkivalolaitteen valaisevan pinnan pysty- ja vaakasuorat ääriviivat (1.6.2. kohta) määritellään ja mitataan suhteessa vertailukeskipisteeseen (1.6.5. kohta). 8. LÄHETETYN VALON VÄRI Lähetetyn valon värin on oltava tämän säännön liitteessä 5 värille määrättyjen koordinaattien raja-arvojen sisällä. (1) Tällaisten lisäjärjestelmien toiminta- ja asennusedellytyksistä annetaan erityissäännökset. (2) EYVL N:o L 171, 30.6.1997, s. 25. LIITE 1 Etu- ja takavalaisimet, äärivalaisimet ja jarruvalaisimet: valonjakautumisen vaadittavat vähimmäiskulmat (1) Valonjakautumisen vähimmäispystykulmat ovat 15° vaakatason yläpuolella ja 15° vaakatason alapuolella kaikkien tässä säännössä tarkoitettujen laiteluokkien osalta, lukuun ottamatta luokan S3 jarruvalaisinta, jonka osalta ne ovat 10° vaakatason yläpuolella ja 5° vaakatason alapuolella. Valonjakautumisen vähimmäisvaakakulmat >VIITTAUS KAAVIOON> >KAAVION ALKU> Etuvalaisimet, äärivalaisimet >KAAVION LOOPU> >VIITTAUS KAAVIOON> >KAAVION ALKU> Takavalaisimet, äärivalaisimet >KAAVION LOOPU> >VIITTAUS KAAVIOON> >KAAVION ALKU> Jarruvalaisimet (S1 ja S2) >KAAVION LOOPU> >VIITTAUS KAAVIOON> >KAAVION ALKU> Jarruvalaisimet (S3) >KAAVION LOOPU> (1) Näissä piirroksissa esitetyt kulmat pätevät laitteisiin, jotka asennetaan ajoneuvon oikealle sivulle. Nuolet osoittavat ajoneuvojen etuosaan. LIITE 4 Fotometriset mittaukset 1. MITTAUSMENETELMÄT 1.1. Fotometristen mittausten aikana hajaheijastukset on estettävä tarkoituksenmukaisella rajauksella. 1.2. Mittausten tulosten kyseenalaistamisen varalta mittaukset on suoritettava siten, että seuraavat vaatimukset täyttyvät: 1.2.1. mittausetäisyyden on oltava sellainen, että voidaan soveltaa etäisyyden käänteistä neliöjuurilakia; 1.2.2. mittauslaitteen on oltava sellainen, että vastaanottimen avauskulma katsottuna valaisimen vertailukeskipisteestä on 10 asteminuuttia - 1 aste; 1.2.3. havaintosuunnan voimakkuutta koskeva vaatimus katsotaan täytetyksi, jos vaatimus täyttyy suunnassa, joka poikkeaa enintään asteen neljäsosan havaintosuunnasta. 2. VAKIOVALONJAKAUTUMISTAULUKKO >VIITTAUS KAAVIOON> >TAULUKON PAIKKA> 2.1. Suunnat H = 0° ja V = 0° vastaavat vertailuakselia. (Ajoneuvossa se on vaakasuora ja yhdensuuntainen ajoneuvon pituussuuntaisen keskitason kanssa ja suunnattu vaadittuun näkyvyyssuuntaan.) Se kulkee vertailukeskipisteen kautta. Taulukon arvoista saadaan eri mittaussuuntien vähimmäisvoimakkuudet prosentteina kunkin valaisimen akselin voimakkuuden vähimmäisvaatimuksesta (suunnassa H = 0° ja V = 0°). 2.2. Valokuvion on 2 kohdassa ruudukkona esitetyllä valonjakautumisalueella oltava lähes yhdenmukainen, ts. valon voimakkuuden on kunkin ruudukon viivan muodostaman alueen osan suunnassa täytettävä vähintään vähimmäisarvo, joka näkyy kyseistä suuntaa ympäröivillä viivoilla prosentteina. 3. USEILLA VALONLÄHTEILLÄ VARUSTETTUJEN VALAISIMIEN FOTOMETRINEN MITTAUS Fotometrinen teho tarkastetaan: 3.1. Valonlähteiden, joiden valonlähde ei ole vaihdettava (hehkulamput ja muut), osalta: valaisimessa olevista valonlähteistä tämän säännön 7.1.1. kohdan mukaisesti. 3.2. Vaihdettavien hehkulamppujen osalta: Jos ne on varustettu sarjavalmisteisilla 6,5 V:n, 13,5 V:n tai 28,0 V:n hehkulampuilla, tuotettujen valovoima-arvojen on oltava tässä säännössä annetun ylä- ja alaraja-arvon välillä lisättynä valitulle hehkulampputyypille sallitulla valovirran poikkeamalla sarjavalmisteisia hehkulamppuja koskevassa säännössä n:o 37 kuvatulla tavalla; vaihtoehtoisesti voidaan käyttää vakiohehkulamppua kussakin yksittäisessä asennossa sen omalla valovirralla ja laskea kunkin asennon yksittäiset mittaukset yhteen. LIITE 5 Valojen värit >TAULUKON PAIKKA> Näiden kolorimetristen ominaisuuksien tarkastamisessa on käytettävä kansainvälisen valaistustoimikunnan (CIE) valonlähdettä A vastaavaa valonlähdettä, jonka värilämpötila on 2 856 K. Lampuissa, joiden valonlähde ei ole vaihdettava (hehkulamput ja muut), kolorimetriset ominaisuudet on kuitenkin tarkistettava valaisimessa oleville valonlähteille tämän säännön 7.1.1. kohdan mukaisesti.